Marco Rubio diskite ak prezidan 2 branch palman an sou "fòmasyon yon nouvo gouvènman" - Kreyòl Enfo
Tije, chèf gang Savann Pistach la vale dlo bouch li
Ensekirite : Yon lòt polisye tonbe anba bal Site Solèy
20/03/2019 Kreyòl Enfo Marco Rubio, palman ayisyen
Kreyòl Enfo, 20 mas 2019 .- Aprè prezidan Jovenel Moise, Senatè ameriken Marco Rubio rankontre tou pandan vizit ofisyèl li Ayiti jodi mèkredi a ak prezidan 2 branch nan palman an. Anbasadè ameriken nan peyi a, Michele J. Sison, te patisipe tou nan chita pale senatè Marco Rubio fè ansanm ak 2 palmantè ayisyen yo.
Senatè Marco Rubio presize » fòmasyon yon nouvo gouvènman, nesesite dyalòg ak bon eleksyon » te nan mitan diskisyon ofisyèl ameriken yo te genyen ak prezidan chanm depite a, Gary Bodeau, ansanm ak prezidan Sena a, Carl Murat Cantave.
Pandansetan, seyans premye minis Jean Henry Céant ki te pwograme jodi mèkredi a pa rive fèt akoz pwoblèm kowòm. Bò twazè (3:00) aprè midi a, kolaboratè Kreyòl Enfo te konstate 14 senatè nan lokal palman an.
Jean Henry Céant ki di li toujou premye minis depoze yon plent nan Lakou Dèkont kont chanm depite a.
← Donald Trump pral rankontre Jovenel Moise ak 4 lòt dirijan nan Karayib la
Jovenel Moise vire paj Céant an epi nome yon nouvo Premye minis pou yon ti bout tan →
Dram : Yon jèn gason touye papa l epi blese yon sè nan komin Lyankou
NBA playoffs : Boston "SWEEP" Indiana, Golden State bat Clippers
Gwo tansyon nan katye Kafouyèy, aprè nouvèl lanmò "Tigrèg"